### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Der har over de seneste år været en stigende andel af børn og unge som i en kortere eller længere periode, er i udfordringer, og som har behov for en specialpædagogisk indsats. Dette er ikke kun i [adresse]. På landsplan har andelen af elever i specialpædagogiske tilbud også været stigende.

Dette var baggrunden for, at Aarhus Byråd med vedtagelsen af budgettet for 2022 besluttede, at der skulle gennemføres en analyse af området til sommeren 2022.

Analysens første del var en afdækning af indsigterne fra praksis, som viste, at børn, forældre, dagtilbud, skoler og PPR er pressede af den stigende andel af børn og unge, som er i udfordringer, der er stadigt mere komplekse.

Indsigterne fra praksis peger på en række områder, hvor der er brug for ændringer for, at det lokale dagtilbud, folkeskole og fritidstilbud er det rette tilbud for alle børn:

• Tid og ressourcer til forebyggende og tidlige indsatser, samt til at gøre en ekstra indsats for børn i udfordringer

• Flere specialpædagogiske kompetencer hos medarbejderne til at arbejde med børn i udfordringer

• Større ledelsesmæssigt fokus på inkluderende pædagogiske miljøer og læringsmiljø-er

• Større fleksibilitet mellem almen- og specialområdet

• Hurtigere afklaring og bedre understøttelse af den indsats, som et barn i udfordringer skal have, blandt andet fra PPR

• Mere fleksibelt tværgående samarbejde

I analysens anden del er der i foråret 2022 med afsæt i afdækningen af indsigter fra praksis udarbejdet en række løsningsmuligheder sammen med en lang række aktører.

Vi finder, at det er nødvendigt med markante nybrud i den måde, der bliver arbejdet på i dag i dagtilbud, skoler, fritidstilbud og PPR for, at flere børn kan lære, trives og udvikle sig i deres lokale dagtilbud, skole og fritidstilbud, og dermed få vendt udviklingen med det stigende antal børn, som har behov for en specialpædagogisk indsats. Vi finder det også afgørende, at der er gode tilbud til de børn, som har behov for en ekstra indsats. Vi ønsker, at der tages afsæt i et børne- og ungesyn om, at børn og unge gør, hvad de kan, og at det er de voksne, der kan gøre noget andet.

Vi ønsker derfor, at Børn og Unge belyser følgende:

• Indsatser på dagtilbudsområdet om udbredelse af specialpædagogiske metoder på almenområdet samt tilbud på almenområdet til børn, som har behov for ekstra støtte

• Indsatser på skoleområdet, som bidrager til, at flere børn og unge kan trives, udvikles og lære på deres lokale skole, ved i højere grad, at arbejde med specialpædagogiske tilgange på almenområdet og skabe en bedre sammenhæng mellem almen- og specialtilbud

• Praksisnær kompetenceudvikling af medarbejdere

• Omstilling af PPR til i højere grad at kunne arbejde med forebyggende indsatser og tættere på praksis samt nedbringe ventetider

• Tilbud til børn i udfordringer og med specialpædagogiske behov, herunder lettere behandlingstilbud.

Vi ønsker, at Børn og Unge og Sociale Forhold og Beskæftigelse belyser følgende:

• Indsatser, hvor løsninger i forhold til børn og familiers udfordringer findes tidligere, hvor løsningen bliver mere helhedsorienteret, koordineret og så tæt på barnets og familiens hverdag som muligt.

• Koblingen til udbredelsen af Relationel Velfærd i Sociale Forhold og Beskæftigelse.

• Indsatser, som imødekommer den udfordring, at forældre oplever, at de i mange tilfælde er den eneste gennemgående aktør i barnets forløb, og de løfter dermed en stor opgave i at viderebringe information om deres barn og holde snor i forløbet.

• Styrkelse af indsatser i forhold til at mindske skolefraværet for de børn, som har meget skolefravær.

Vi ønsker, at det fremgår af belysningen, hvilke muligheder der er for skalering af indsatserne.

Styrket samarbejde om børn med særlige behov samt faste tovholdere for barnets forløb

Det fremgår af indsigter fra praksis fra analysen af bredere børnefællesskaber, at forældre til børn i udfordringer oplever, at det tværfaglige samarbejde, der følger med de indsatser, der iværksættes omkring det enkelte barn, bærer præg af en grundlæggende mangel på helhedssyn, og de forskellige aktører, der er tilknyttet barnets forløb, koordinerer og samarbejder af forskellige årsager ikke tilstrækkeligt med hinanden. Forældrene oplever, at de i mange tilfælde er den eneste gennemgående aktør i barnets forløb, og de løfter dermed en stor opgave i at viderebringe information om deres barn og holde snor i forløbet.

Vi finder det afgørende, at der er et tæt og velkoordineret samarbejde mellem familien, dagtilbud, skole, PPR, myndighedsrådgivere og udførere/specialiserede tilbud i Sociale Forhold og Beskæftigelse. Vi lægger også vægt på, at indsatserne skal være så tæt på barnet og familiens hverdag.

Vi ønsker, at Børn og Unge og Sociale Forhold og Beskæftigelse belyser følgende:

• Indsatser, hvor løsninger i forhold til børn og familiers udfordringer findes tidligere, hvor løsningen bliver mere helhedsorienteret, koordineret og så tæt på barnets og familiens hverdag som muligt.

• Koblingen til udbredelsen af Relationel Velfærd i Sociale Forhold og Beskæftigelse.

• Indsatser, som imødekommer den udfordring, at forældre oplever at have opgaven/have ansvaret for at viderebringe information om deres barn og holde snor i forløbet.

• Styrkelse af indsatser i forhold til at mindske skolefraværet for de børn, som har meget skolefravær.

Vi ønsker, at det fremgår af belysningen, hvilke muligheder der er for skalering af indsatserne.

Stillet af Erling Petersen (S), Berta Klausen (S), Ronja Winther (S), Danny Christensen (RV), Victor Frandsen (RV), Aage Koch (V), Weena Dam (V), Sussanne Jeppesen (SF) og Alvin Knudsen (SF).